CELEX: 32021D2099
Language: hr
Date: 2021-11-25 00:00:00
Title: Odluka Političkog i sigurnosnog odbora (ZVSP) 2021/2099 od 25. studenoga 2021. o produljenju mandata voditelja savjetodavne misije ZSOP-a Europske unije u Srednjoafričkoj Republici (EUAM RCA) (EUAM RCA/1/2021)

30.11.2021   
               
               
                  HR
               
               
                  Službeni list Europske unije
               
               
                  L 428/1
               
            
         ODLUKA POLITIČKOG I SIGURNOSNOG ODBORA (ZVSP) 2021/2099
         od 25. studenoga 2021.
         o produljenju mandata voditelja savjetodavne misije ZSOP-a Europske unije u Srednjoafričkoj Republici (EUAM RCA) (EUAM RCA/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća (ZVSP) 2019/2110 od 9. prosinca 2019. o savjetodavnoj misiji ZSOP-a Europske unije u Srednjoafričkoj Republici (EUAM RCA) (1), a posebno njezin članak 8. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Na temelju Odluke (ZVSP) 2019/2110 Politički i sigurnosni odbor (PSO) ovlašten je, u skladu s člankom 38. stavkom trećim Ugovora, donositi odgovarajuće odluke u svrhu provedbe političkog nadzora i strateškog usmjeravanja savjetodavne misije ZSOP-a Europske unije u Srednjoafričkoj Republici (EUAM RCA), uključujući odluku o imenovanju voditelja misije.
                  
               
                     (2)
                  
                  
                     PSO je 17. prosinca 2019. donio Odluku (ZVSP) 2019/2189 (2) o imenovanju g. Paula SOARESA voditeljem misije EUAM RCA za razdoblje od 9. prosinca 2019. do 8. prosinca 2020.
                  
               
                     (3)
                  
                  
                     PSO je 24. studenoga 2020. donio Odluku (ZVSP) 2020/1774 (3) o produljenju mandata g. Paula SOARESA kao voditelja misije EUAM RCA za razdoblje od 9. prosinca 2020. do 8. prosinca 2021.
                  
               
                     (4)
                  
                  
                     Visoki predstavnik Unije za vanjske poslove i sigurnosnu politiku predložio je daljnje produljenje mandata g. Paula SOARESA kao voditelja misije EUAM RCA za razdoblje od 9. prosinca 2021. do 8. kolovoza 2022.,
                  
               DONIO JE OVU ODLUKU:
         
            Članak 1.
            Mandat g. Paula SOARESA kao voditelja savjetodavne misije ZSOP-a Europske unije u Srednjoafričkoj Republici (EUAM RCA) produljuje se za razdoblje od 9. prosinca 2021. do 8. kolovoza 2022.
         
         
            Članak 2.
            Ova Odluka stupa na snagu na dan donošenja.
            Primjenjuje se od 9. prosinca 2021.
         
         
            Sastavljeno u Bruxellesu 25. studenoga 2021.
            
               
                  Za Politički i sigurnosni odbor
               
               
                  Predsjednica
               
               D. PRONK
            
         
         
            (1)  SL L 318, 10.12.2019., str. 141.
         
         
            (2)  Odluka Političkog i sigurnosnog odbora (ZVSP) 2019/2189 od 17. prosinca 2019. o imenovanju voditelja savjetodavne misije ZSOP-a Europske unije u Srednjoafričkoj Republici (EUAM RCA) (EUAM RCA/1/2019) (SL L 330, 20.12.2019., str. 51.).
         
            (3)  Odluka Političkog i sigurnosnog odbora (ZVSP) 2020/1774 od 24. studenoga 2020. o produljenju mandata voditelja savjetodavne misije ZSOP-a Europske unije u Srednjoafričkoj Republici (EUAM RCA) (EUAM RCA/1/2020) (SL L 398, 27.11.2020., str. 22.).